Engan var kjent som en fremragende stilhopper, og høstet mange internasjonale triumfer, blant annet VM-gull, OL-gull og seier i hoppuka. I 1962 ble han tildelt Morgenbladets gullmedalje, Holmenkollmedaljen og Olavstatuetten, og norske sportsjournalister kåret ham til Årets idrettsnavn. Han har også mottatt trøndersk skisports høyeste utmerkelse, Gråkallmedaljen.